“Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlarini ta’sis etish to‘g‘risida

Oliy, o‘rta maxsus va professional ta’lim sohasida fidokorona mehnat qilayotgan, o‘zining yuqori kasb mahorati, yorqin iste’dodi va ijodi, vatanparvarlik fazilatlari bilan el-yurt o‘rtasida hurmat qozongan, faol va tashabbuskor, sog‘lom va barkamol avlodni voyaga yetkazish, yosh avlodni Vatanga muhabbat va sadoqat ruhida tarbiyalash borasida alohida namuna ko‘rsatib, soha rivojiga munosib hissa qo‘shib kelayotgan fuqarolarni rag‘batlantirish maqsadida Vazirlar Mahkamasi qaror qiladi:
 1. “Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlari ta’sis etilsin.
 2. Quyidagilar:
 “Oliy ta’lim a’lochisi” ko‘krak nishoni to‘g‘risidagi nizom 1-ilovaga muvofiq;
 “Oliy ta’lim a’lochisi” ko‘krak nishoni va uning guvohnomasi tavsiflari 1a va 1b-ilovalarga muvofiq;
 “O‘rta maxsus va professional ta’lim a’lochisi” ko‘krak nishoni to‘g‘risidagi nizom 2-ilovaga muvofiq;
 “O‘rta maxsus va professional ta’lim a’lochisi” ko‘krak nishoni va uning guvohnomasi tavsiflari 2a va 2b-ilovalarga muvofiq tasdiqlansin.
 3. Belgilansinki:
 “Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlari mukofotlangan shaxslarga 1-oktabr — O‘qituvchi va murabbiylar kuni arafasida topshiriladi;
 “Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlari bilan mukofotlash O‘zbekiston Respublikasi oliy va o‘rta maxsus ta’lim vaziri buyrug‘i asosida amalga oshiriladi;
 “Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlari, ularning guvohnomasini tayyorlash va mukofotlanganlarni taqdirlash bilan bog‘liq xarajatlar O‘zbekiston Respublikasi Oliy va o‘rta maxsus ta’lim vazirligining Oliy ta’lim muassasalarini rivojlantirish jamg‘armasi mablag‘lari hamda qonunchilik hujjatlarida taqiqlanmagan boshqa manbalar hisobidan qoplanadi.
 4. O‘zbekiston Respublikasi Markaziy banki huzuridagi “Davlat belgisi” davlat unitar korxonasi O‘zbekiston Respublikasi Oliy va o‘rta maxsus ta’lim vazirligining buyurtmasiga asosan “Oliy ta’lim a’lochisi” hamda “O‘rta maxsus va professional ta’lim a’lochisi” ko‘krak nishonlari va ularning guvohnomalari tayyorlanishini belgilangan tartibda ta’minlasin.
 5. Mazkur qarorning bajarilishini nazorat qilish O‘zbekiston Respublikasi oliy va o‘rta maxsus ta’lim vaziri A.X. Toshkulov zimmasiga hamda Vazirlar Mahkamasining Ta’lim, sog‘likni saqlash va sport masalalari kotibiyatiga yuklansin.
 1. Ushbu Nizom “Oliy ta’lim a’lochisi” ko‘krak nishoni (keyingi o‘rinlarda — ko‘krak nishoni) bilan taqdirlash tartibini belgilaydi.
 2. Ko‘krak nishoni bilan oliy ta’lim sohasida fidokorona mehnat qilayotgan, o‘zining yuqori kasb-mahorati, yorqin iste’dodi va ijodi, vatanparvarlik fazilatlari bilan el-yurt o‘rtasida hurmat qozongan, faol va tashabbuskor, sog‘lom va barkamol avlodni voyaga yetkazish, yosh avlodni Vatanga muhabbat va sadoqat ruhida tarbiyalash borasida alohida namuna ko‘rsatib, soha rivojiga munosib hissa qo‘shgan fuqarolar taqdirlanadi.
 Ko‘krak nishoni bilan chet el fuqarolari va fuqaroligi bo‘lmagan shaxslar ham mazkur Nizom talablari asosida taqdirlanishi mumkin.
 3. Ko‘krak nishoni bilan taqdirlash ushbu Nizomga ilovada keltirilgan sxemaga muvofiq amalga oshiriladi.
 4. Davlat oliy ta’lim tashkilotlari, shuningdek, davlat ishtirokida tashkil etiladigan oliy ta’lim tashkilotlari (davlat ulushi bo‘lgan nodavlat oliy ta’lim tashkilotlari, qo‘shma ta’lim muassasalari, davlat-xususiy sheriklik asosida tashkil etiladigan ta’lim muassasalari va boshqalar) (keyingi o‘rinlarda — oliy ta’lim tashkiloti) va nodavlat oliy ta’lim tashkilotlari ko‘krak nishoni bilan taqdirlash bo‘yicha takliflarni har yili 20-iyulga qadar O‘zbekiston Respublikasi Oliy va o‘rta maxsus ta’lim vazirligiga (keyingi o‘rinlarda — Vazirlik) taqdim etadi.
 Nomzod bo‘yicha taqdim etilgan takliflarga ilova sifatida nomzod haqida ma’lumotnoma, so‘nggi uch yil davomida u tomonidan oliy ta’lim tizimida samarali faoliyati aks ettirilgan tavsifnoma hamda nomzodning shaxsini tasdiqlovchi hujjat nusxasi taqdim etiladi.
 5. O‘zbekiston Respublikasi oliy va o‘rta maxsus ta’lim vaziri (keyingi o‘rinlarda — Vazir) tomonidan har yili 1-avgustga qadar ko‘krak nishoni bilan taqdirlashga oid takliflarni ko‘rib chiqish bo‘yicha komissiya (keyingi o‘rinlarda — Komissiya) tuziladi.
 Komissiya tarkibiga tizimida oliy ta’lim tashkilotlari bo‘lgan vazirlik va idoralar vakillari, oliy ta’lim tashkilotlari rahbarlari, yetakchi olimlar va mutaxassislar, shuningdek, sohada faoliyat yuritayotgan nodavlat notijorat va xalqaro tashkilotlar vakillari kiritiladi.
 6. Komissiya yig‘ilishida nomzodlar bo‘yicha hujjatlar o‘rganilib, har yili 15-sentabrga qadar eng munosib nomzodlar bo‘yicha yakuniy xulosa qabul qilinadi.
 7. Komissiya tomonidan nomzodlarni ko‘krak nishoni bilan taqdirlashda quyidagilar inobatga olinadi:
 oliy ta’lim tashkilotlarining pedagog xodimlari faoliyatini o‘rganish mezonlarida qayd etilgan ko‘rsatkichlar bo‘yicha olingan yuqori baholar;
 talabalar orasida ilm-fanga bo‘lgan qiziqishni oshirish, “ustoz-shogird” an’analarini targ‘ib qilishdagi faol ishtiroki;
 olib borayotgan ilmiy tadqiqotlari, ijodiy faoliyati va yaratayotgan o‘quv-metodik qo‘llanmalarida yangiliklarning ko‘pligi tan olinganligi;
 o‘z pedagogik faoliyatida turli innovatsion samarali usullarning ishlab chiqqanligi;
 o‘zi faoliyat olib borayotgan oliy ta’lim tashkilotida amalga oshirgan ishlari tufayli hamkasblari tomonidan chuqur hurmatga sazovorligi.
 8. Komissiya xulosasi asosida Vazirning ko‘krak nishoni bilan taqdirlash to‘g‘risidagi buyrug‘i har yili 25-sentabrga qadar chiqariladi.
 9. Ko‘krak nishoni mukofotlangan shaxslarga har yili 1-oktabr — O‘qituvchi va murabbiylar kuni arafasida Vazir (yoki uning topshirig‘iga binoan boshqa mas’ul shaxslar) tomonidan tantanali vaziyatda topshiriladi.
 10. Ko‘krak nishoni bilan mukofotlangan shaxslarga bazaviy hisoblash miqdorining to‘rt baravari miqdorida biryo‘la to‘lanadigan pul mukofoti beriladi.
 Biryo‘la to‘lanadigan pul mukofotlari Vazirlikning Oliy ta’lim muassasalarini rivojlantirish jamg‘armasi mablag‘lari hisobidan va qonunchilik hujjatlarida taqiqlanmagan boshqa manbalar hisobidan to‘lanadi.
 11. Ko‘krak nishoni bilan taqdirlash, istisno tariqasida, Vazirning buyrug‘iga asosan alohida holatlarda (yubileyi munosabati bilan, xorijiy oliy ta’lim tashkilotlari bilan samarali hamkorlik o‘rnatgani uchun, yaratgan sanoat mulki namunalari amaliyotga keng joriy etilganligi uchun va boshqa muhim sabablarga ko‘ra) ham amalga oshirilishi mumkin.
 12. Ko‘krak nishoni bilan taqdirlanganlar ro‘yxati Vazirlikning Internet jahon axborot tarmog‘idagi rasmiy veb-saytida, ijtimoiy tarmoqlardagi rasmiy kanallarida va boshqa ommaviy axborot vositalarida e’lon qilinadi.
 13. Bir shaxs ko‘krak nishoni bilan bir marta mukofotlanadi.
 14. Ko‘krak nishoni davlat mukofotlaridan keyin ko‘krakning chap tomoniga taqiladi.
 15. Vazirlik ushbu Nizomga muvofiq ko‘krak nishoniga tavsiya etilgan nomzodlar hujjatlarining xolis ko‘rib chiqilishi uchun bevosita mas’uldir.
 16. Ushbu Nizom talablarining buzilishida aybdor bo‘lgan shaxslar qonunchilik hujjatlarida belgilangan tartibda javob beradilar.
 “Oliy ta’lim a’lochisi” ko‘krak nishoni diametri 34 millimetrli doira shaklida bo‘lib, mis qotishmasidan tayyorlanadi.
 Ko‘krak nishonining old tomoni markaziy qismida ochiq holatdagi kitob ustida magistrlik bosh kiyimi va ustida yuqoriga taralayotgan nurlar zarhal rangda tasvirlangan.
 Ko‘krak nishoni aylanasi bo‘ylab yuqori qismida oq emal fonida zarhallangan “OLIY TA’LIM A’LOCHISI” yozuvi, quyi qismida esa bitta sakkiz qirrali yulduzga tutashgan ikkita dafna novdasi joylashgan. Harflar balandligi — 2 millimetr, yulduzning diametri — 2,2 millimetr.
 Ko‘krak nishonining orqa tomonida O‘zbekiston Respublikasi Davlat gerbi tasvirlangan.
 Ko‘krak nishonining qalinligi — 2,5 millimetr.
 Yozuv va tasvirlar — bo‘rtma.
 Ko‘krak nishonining old va orqa tomonlarining chetlari qabariq doira bilan o‘ralgan.
 Ko‘krak nishoni halqa va ilmoqchalar yordamida to‘g‘ri to‘rtburchak shaklidagi qadag‘ichga ulangan. Qadag‘ichning eni — 26 millimetr, bo‘yi — 17 millimetrdan iborat.
 Qadag‘ich eni 22 millimetrli to‘q ko‘k rangdagi shoyi lenta qoplangan bo‘lib, o‘rtasidan 2 millimetrli hamda ikki chetidan eni 1,5 millimetrli sariq rangli yo‘l vertikal holatda o‘tgan.
 Qadag‘ichning orqa tomoniga ko‘krak nishonini kiyimga taqib qo‘yish uchun to‘g‘nog‘ich ko‘rinishidagi moslama o‘rnatilgan.
 “Oliy ta’lim a’lochisi” ko‘krak nishonining guvohnomasi (keyingi o‘rinlarda — guvohnoma) 160x110 millimetr o‘lchamdagi kitobcha shaklida bo‘lib, 240 g/kv.m. qalinlikdagi ofset qog‘ozdan tayyorlanadi.
 Guvohnomaning tashqi tomoni (birinchi va to‘rtinchi betlari) ko‘k rangda bo‘lib, plyonka bilan qoplangan.
 Guvohnomaning yuqori chekkasidan (birinchi beti) 33 millimetr pastda, markazda, oralig‘i 6 millimetrli ikki satrdan iborat matn joylashgan. Birinchi satrda “OLIY TA’LIM A’LOCHISI” (katta harflarda, “Times new Roman Bold” shrifti, 14 kegl), ikkinchi satrda “ko‘krak nishoni” (“Times new Roman Bold” shrifti, 14 kegl) so‘zlari yozilgan. Undan 9 millimetr pastda “GUVOHNOMASI” (katta harflarda, “Times new Roman Bold” shrifti, 20 kegl) so‘zi yozilgan.
 Yozuvlar oq rangda aks ettirilgan.
 Guvohnomaning ichki tomoni (ikkinchi va uchinchi betlari) ko‘k-sariq (medaldagi oltin rang) — ko‘k rangdagi gradiyent 25 % shaffoflikda bo‘yalgan.
 Guvohnoma ichki tomonining chap tomonida (ikkinchi beti), markazda, ko‘krak nishonining asliga teng o‘lchamdagi rangli tasviri aks ettirilgan.
 Guvohnomaning ichki o‘ng tomoni (uchinchi beti) yuqori chekkasidan 8 millimetr pastda, markazda “GUVOHNOMA” (katta harflarda, “Times New Roman” shrifti, 10-kegl) so‘zi hamda guvohnoma tartib raqami uchun “№” belgisi va 16 millimetrli chiziq joylashgan.
 Undan 11 millimetr pastda mukofotlangan shaxsning familiyasi, ismi va otasining ismini qayd etish uchun oralig‘i 9 millimetrli uchta chiziq tortilgan.
 Pastki chiziqdan 10 millimetr quyida, markazda, oralig‘i 2 millimetrli ikki satrdan iborat matn joylashgan. Birinchi satrda “O‘zbekiston Respublikasi”, ikkinchi satrda “oliy va o‘rta maxsus ta’lim vazirining” (“Times new Roman Bold” shrifti, 10 kegl) so‘zlari yozilgan.
 Undan 7 millimetr pastda oralig‘i 3,5 millimetr bo‘lgan ikki satrdan iborat matn joylashgan. Birinchi satrda “20___ yil “___” _________dagi”, ikkinchi satrda “____-sonli buyrug‘iga asosan” (“Times new Roman Bold” shrifti, 8 kegl) so‘zlari yozilgan.
 Undan 5 millimetr pastda, markazda, oralig‘i 3 millimetrli uch satrdan iborat matn joylashgan. Birinchi satrda “OLIY TA’LIM A’LOCHISI” (katta harflarda, “Times new Roman Bold” shrifti, 11 kegl), ikkinchi satrda “ko‘krak nishoni bilan”, uchinchi satrda “mukofotlandi” (“Times new Roman Bold” shrifti, 10 kegl) so‘zlari yozilgan.
 So‘nggi so‘zlardan 9 millimetr pastda, chap tomonda, “Vazir” (“Times new Roman Bold” shrifti, 10 kegl) so‘zi yozilgan.
 1. Ushbu Nizom “O‘rta maxsus va professional ta’lim a’lochisi” ko‘krak nishoni (keyingi o‘rinlarda — ko‘krak nishoni) bilan taqdirlash tartibini belgilaydi.
 2. Ko‘krak nishoni bilan o‘rta maxsus va professional ta’lim sohasida fidokorona mehnat qilayotgan, o‘zining yuqori kasb-mahorati, yorqin iste’dodi va ijodi, vatanparvarlik fazilatlari bilan el-yurt o‘rtasida hurmat qozongan, faol va tashabbuskor, sog‘lom va barkamol avlodni voyaga yetkazish, yosh avlodni Vatanga muhabbat va sadoqat ruhida tarbiyalash borasida alohida namuna ko‘rsatib, soha rivojiga munosib hissa qo‘shgan fuqarolar taqdirlanadi.
 Ko‘krak nishoni bilan chet el fuqarolari va fuqaroligi bo‘lmagan shaxslar ham mazkur Nizom talablari asosida taqdirlanishi mumkin.
 3. Ko‘krak nishoni bilan taqdirlash ushbu Nizomga ilovada keltirilgan sxemaga muvofiq amalga oshiriladi.
 4. O‘rta maxsus va professional ta’lim muassasalari ko‘krak nishoni bilan taqdirlash bo‘yicha takliflarni tegishlicha oliy ta’lim tashkilotlari, Qoraqalpog‘iston Respublikasi, viloyatlar va Toshkent shahar Kasbiy ta’limni rivojlantirish va muvofiqlashtirish hududiy boshqarmalariga har yili 10-iyulga qadar taqdim etadi.
 Nomzod bo‘yicha taqdim etilgan takliflarga ilova sifatida nomzod haqida ma’lumotnoma, so‘nggi uch yil davomida u tomonidan o‘rta maxsus va professional ta’lim tizimida samarali faoliyati aks ettirilgan tavsifnoma hamda nomzodning shaxsini tasdiqlovchi hujjat nusxasi taqdim etiladi.
 5. Oliy ta’lim tashkilotlari, Qoraqalpog‘iston Respublikasi, viloyatlar va Toshkent shahar Kasbiy ta’limni rivojlantirish va muvofiqlashtirish hududiy boshqarmalari ko‘krak nishoni bilan taqdirlash bo‘yicha takliflarni O‘zbekiston Respublikasi Oliy va o‘rta maxsus ta’lim vazirligiga (keyingi o‘rinlarda — Vazirlik) har yili 20-iyulga qadar taqdim etadi.
 Ko‘krak nishoni bilan boshqa vazirliklar va idoralar tizimidagi o‘rta maxsus va professional ta’lim muassasalarining pedagog va xodimlari ham yoshlarga ta’lim-tarbiya berishda erishgan muvaffaqiyatlari uchun ushbu vazirliklar va idoralar rahbarlari takliflariga asosan taqdirlanishi mumkin.
 6. Ko‘krak nishoni bilan taqdirlashga oid takliflarni ko‘rib chiqish uchun O‘zbekiston Respublikasi oliy va o‘rta maxsus ta’lim vaziri (keyingi o‘rinlarda — Vazir) tomonidan har yili 1-avgustga qadar ko‘krak nishoni bilan taqdirlashga oid takliflarni ko‘rib chiqish bo‘yicha komissiya (keyingi o‘rinlarda — Komissiya) tuziladi.
 7. Komissiya yig‘ilishida nomzodlarning tegishli hujjatlari o‘rganilib, har yili 15-sentabrga qadar eng munosib nomzodlar bo‘yicha yakuniy xulosa qabul qilinadi.
 8. Komissiya tomonidan nomzodlarni ko‘krak nishoni bilan taqdirlashda quyidagilar inobatga olinadi:
 o‘rta maxsus va professional ta’lim muassasalarining pedagog xodimlari faoliyatini o‘rganish mezonlarida qayd etilgan ko‘rsatkichlar bo‘yicha olingan yuqori baholar;
 o‘quvchilar orasida ilm-fanga bo‘lgan qiziqishni oshirish, “ustoz-shogird” an’analarini targ‘ib qilishdagi faol ishtiroki;
 olib borayotgan ilmiy tadqiqotlari, ijodiy faoliyati va yaratayotgan o‘quv-metodik qo‘llanmalarida yangiliklarning ko‘pligi tan olinganligi;
 o‘z pedagogik faoliyatida turli innovatsion samarali usullarning ishlab chiqqanligi;
 o‘zi faoliyat olib borayotgan o‘rta maxsus va professional ta’lim muassasasida amalga oshirgan ishlari tufayli hamkasblari tomonidan chuqur hurmatga sazovorligi.
 9. Komissiya xulosasi asosida Vazirning ko‘krak nishoni bilan taqdirlash to‘g‘risidagi buyrug‘i har yili 25-sentabrga qadar chiqariladi.
 10. Ko‘krak nishoni mukofotlangan shaxslarga har yili 1-oktabr — O‘qituvchi va murabbiylar kuni arafasida Vazir (yoki uning topshirig‘iga binoan boshqa mas’ul shaxslar) tomonidan tantanali vaziyatda topshiriladi.
 11. Ko‘krak nishoni bilan mukofotlangan shaxslarga bazaviy hisoblash miqdorining to‘rt baravari miqdorida biryo‘la to‘lanadigan pul mukofoti beriladi.
 Biryo‘la to‘lanadigan pul mukofotlari Vazirlikning Oliy ta’lim muassasalarini rivojlantirish jamg‘armasi mablag‘lari hisobidan va qonunchilik hujjatlarida taqiqlanmagan boshqa manbalar hisobidan to‘lanadi.
 12. Ko‘krak nishoni bilan taqdirlash, istisno tariqasida, Vazirning buyrug‘iga asosan alohida holatlarda (yubileyi munosabati bilan, xorijiy o‘rta maxsus va professional ta’lim muassasalari bilan samarali hamkorlik o‘rnatgani uchun, yaratgan sanoat mulki namunalari amaliyotga keng joriy etilganligi uchun va boshqa muhim sabablarga ko‘ra) ham amalga oshirilishi mumkin.
 13. Ko‘krak nishoni bilan taqdirlanganlar ro‘yxati Vazirlikning Internet jahon axborot tarmog‘idagi rasmiy veb-saytida, ijtimoiy tarmoqlardagi rasmiy kanallarida va boshqa ommaviy axborot vositalarida e’lon qilinadi.
 14. Bir shaxs ko‘krak nishoni bilan bir marta mukofotlanadi.
 15. Ko‘krak nishoni davlat mukofotlaridan keyin ko‘krakning chap tomoniga taqiladi.
 16. Vazirlik ushbu Nizomga muvofiq ko‘krak nishoniga tavsiya etilgan nomzodlar hujjatlarining xolis ko‘rib chiqilishi uchun bevosita mas’uldir.
 17. Ushbu Nizom talablarining buzilishida aybdor bo‘lgan shaxslar qonunchilik hujjatlarida belgilangan tartibda javob beradilar.
 “O‘rta maxsus va professional ta’lim a’lochisi” ko‘krak nishoni diametri 34 millimetrli doira shaklida bo‘lib, mis qotishmasidan tayyorlanadi.
 Ko‘krak nishonining old tomoni markaziy qismida varaqlariga innovatsiya va kasb-hunarni ifodalovchi belgilar tushirilgan ochiq holdagi kitob va uning ustida nur taratayotgan quyosh shakli zarhal rangda tasvirlangan.
 Ko‘krak nishoni aylanasi bo‘ylab oq emal fonida zarhallangan “O‘RTA MAXSUS VA PROFESSIONAL TA’LIM A’LOCHISI” yozuvi bitilgan bo‘lib, yozuvlar sakkiz qirrali yulduz bilan ajratilgan. Harflar balandligi — 2 millimetr, yulduzning diametri — 2,2 millimetr.
 Ko‘krak nishonining orqa tomonida O‘zbekiston Respublikasi Davlat gerbi tasvirlangan.
 Ko‘krak nishonining qalinligi — 2,5 millimetr.
 Yozuv va tasvirlar — bo‘rtma.
 Ko‘krak nishonining old va orqa tomonlarining chetlari qabariq doira bilan o‘ralgan.
 Ko‘krak nishoni halqa va ilmoqchalar yordamida to‘g‘ri to‘rtburchak shaklidagi qadag‘ichga ulangan. Qadag‘ichning eni — 26 millimetr, bo‘yi — 17 millimetrdan iborat.
 Qadag‘ich eni 22 millimetrli yashil rangdagi shoyi lenta qoplangan bo‘lib, o‘rtasidan 2 millimetrli hamda ikki chetidan eni 1,5 millimetrli sariq rangli yo‘l vertikal holatda o‘tgan.
 Qadag‘ichning orqa tomoniga ko‘krak nishonini kiyimga taqib qo‘yish uchun to‘g‘nog‘ich ko‘rinishidagi moslama o‘rnatilgan.
 “O‘rta maxsus va professional ta’lim a’lochisi” ko‘krak nishonining guvohnomasi (keyingi o‘rinlarda — guvohnoma) 160x110 millimetr o‘lchamdagi kitobcha shaklida bo‘lib, 240 g/kv.m. qalinlikdagi ofset qog‘ozdan tayyorlanadi.
 Guvohnomaning tashqi tomoni (birinchi va to‘rtinchi betlari) ko‘k rangda bo‘lib, plyonka bilan qoplangan.
 Guvohnomaning yuqori chekkasidan (birinchi beti) 30 millimetr pastda, markazda, oralig‘i 4 millimetrli uch satrdan iborat matn joylashgan. Birinchi satrda “O‘RTA MAXSUS VA PROFESSIONAL” (katta harflarda, “Times new Roman Bold” shrifti, 12 kegl), ikkinchi satrda “TA’LIM A’LOCHISI” (katta harflarda, “Times new Roman Bold” shrifti, 12 kegl), uchinchi satrda “ko‘krak nishoni” (“Times new Roman Bold” shrifti, 14 kegl) so‘zlari yozilgan. Undan 9 millimetr pastda “GUVOHNOMASI” (katta harflarda, “Times new Roman Bold” shrifti, 20 kegl) so‘zi yozilgan.
 Yozuvlar oq rangda aks ettirilgan.
 Guvohnomaning ichki tomoni (ikkinchi va uchinchi betlari) ko‘k-sariq (medaldagi oltin rang) — ko‘k rangdagi gradiyent 25 % shaffoflikda bo‘yalgan.
 Guvohnoma ichki tomonining chap tomonida (ikkinchi beti), markazda, ko‘krak nishonining asliga teng o‘lchamdagi rangli tasviri aks ettirilgan.
 Guvohnomaning ichki o‘ng tomoni (uchinchi beti) yuqori chekkasidan 8 millimetr pastda, markazda “GUVOHNOMA” (katta harflarda, “Times New Roman” shrifti, 10-kegl) so‘zi hamda guvohnoma tartib raqami uchun “№” belgisi va 16 millimetrli chiziq joylashgan.
 Undan 11 millimetr pastda mukofotlangan shaxsning familiyasi, ismi va otasining ismini qayd etish uchun oralig‘i 60 millimetrli uchta chiziq tortilgan.
 Pastki chiziqdan 10 millimetr quyida, markazda, oralig‘i 2 millimetrli ikki satrdan iborat matn joylashgan. Birinchi satrda “O‘zbekiston Respublikasi”, ikkinchi satrda “oliy va o‘rta maxsus ta’lim vazirining” (“Times new Roman Bold” shrifti, 10 kegl) so‘zlari yozilgan.
 Undan 4 millimetr pastda oralig‘i 3.5 millimetr bo‘lgan ikki satrdan iborat matn joylashgan. Birinchi satrda “20___ yil “___” __________dagi”, ikkinchi satrda “___-sonli buyrug‘iga asosan” (“Times new Roman Bold” shrifti, 8 kegl) so‘zlari yozilgan.
 Undan 4 millimetr pastda, markazda, oralig‘i 2 millimetrli ikki satrdan iborat matn joylashgan. Birinchi satrda “O‘RTA MAXSUS VA PROFESSIONAL” (katta harflarda, “Times new Roman Bold” shrifti, 11 kegl), ikkinchi satrda “TA’LIM A’LOCHISI” (katta harflarda, “Times new Roman Bold” shrifti, 11 kegl), keyingi ikkita satrning oraligi 3,5 millimetrli bo‘lib, uchinchi satrda “ko‘krak nishoni bilan”, to‘rtinchi satrda “mukofotlandi” (“Times new Roman Bold” shrifti, 10 kegl) so‘zlari yozilgan.
 So‘nggi so‘zlardan 9 millimetr pastda, chap tomonda, “Vazir” (“Times new Roman Bold” shrifti, 10 kegl) so‘zi yozilgan.